Kanepitooted (CBD) spordis ei pruugi olla ohutud
#000000
Kannabidiooli (CBD) kasutamine on tõusva populaarsusega tervisetoode, mida kasutatakse muuhulgas ärevuse- ja unehäirete leevendamiseks. CBD on üks kanepitaimes leiduv kannabinoidide rühma kuuluv ühend, mida esineb peamiselt õlide, ekstraktide ja e-vedelike kujul. CBD erineb oluliselt tuntuimast kannabinoidist THC-st (delta-9-tetrahüdrokannabinoolist) ning ei oma THC-le omast psühhoaktiivset ja sõltuvust tekitavat toimet.
#000001
CBD ei ole hetkeseisuga WADA keelatud ainete ja keelatud meetodite nimekirjas. Küll aga on kõik ülejäänud kannabinoidid (hašiš, marihuaana jt) võistlussiseselt keelatud! Psühhotroopsete omadustega kanepitaimest on väga keeruline, kui mitte öelda praktiliselt võimatu, eraldada ainult CBD ühendeid ning seetõttu on vägagi tõenäoline, et CBD tooted sisaldadavad ka muid (spordis keelatud) kannabinoide. Lisaks võib CBD toodete kontsentratsiooni mõjutada tootmisprotsess, mistõttu võivad need olla valesti sildistatud või keelatud aine(te)ga saastunud.
#000002
Sportlased peavad olema äärmiselt ettevaatlikud CBD toodete kasutamisel, täpselt samamoodi, nagu ka toidulisandite puhul. WADA koodeksi kohaselt on sportlase isiklik kohustus tagada, et tema kehasse ei satuks ühtki keelatud ainet ning vastutab ükskõik millise keelatud aine või selle metaboliitide või markerite eest, mis leitakse tema proovist.
#000003
THC lubatavuse piirmäär uriinis on 150 ng/ml. Hoolimata CBD lubatud staatusest peavad sportlased arvestama võimalusega, et nimetatud toode võib olla oodatust suurema THC kontsentratsiooniga või sisalda muid spordis keelatud kannabinoide.
#000004
Eesti Antidopingu ja Spordieetika SA
#000007